Nadia Murad
Nadia Murad Basi Taha (arab. نادية مراد باسي طه = Nādyah Murād Bāsī Taha; g. 1993 m. Kocho kaime, Sindžaro rajone, Ninevijos muchafazoje, Irake) – žmogaus teisių aktyvistė iš Irako, pagal kilmę jazidė, buvusi džihadistų judėjimo Islamo valstybės belaisvė, Jungtinių Tautų Geros valios ambasadorė kovai su prekyba žmonėmis. Nobelio taikos premijos laureatė 2018 m., kartu su Denis Mukwege apdovanota už pastangas kovoti su seksualine prievarta karinėse ir konfliktinėse situacijose.